31994D0010
L 007/17
JURNALUL OFÍCIAL AL UNIUNII EUROPENE
DECIZIA COMISIEI
din 21 decembrie 1993
privind modelul de formular pentru notificarea deciziei de acordare a etichetei ecologice comunitare
(94/10/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 880/92 al Consiliului din 23 martie 1992 privind sistemul de acordare a etichetei ecologice comunitare (1), în special articolul 10 alineatul (3),
întrucât articolul 10 alineatul (3) din Regulamentul (CEE) nr. 880/92 prevede că decizia de a acorda eticheta ecologică este luată de către autoritatea competentă a unui stat membru după evaluarea produsului; întrucât se prevede, de asemenea, că decizia trebuie notificată Comisiei și va include toate rezultatele evaluării respective împreună cu un rezumat al acesteia;
întrucât un model de formular ar contribui la transparența evaluării produsului și a procedurilor de acordare;
întrucât măsurile prevăzute de prezenta decizie sunt în conformitate cu avizul comitetului constituit în temeiul articolului 7 din Regulamentul (CEE) nr. 880/92,
ADOPTĂ PREZENTA DECIZIE:
Articolul 1
Se stabilește modelul de formular menționat la articolul 10 alineatul (3) din Regulamentul (CEE) nr. 880/92 sub forma prevăzută în anexa la prezenta decizie.
Articolul 2
Prezenta decizie se adresează statelor membre.
Adoptată la Bruxelles, 21 decembrie 1993.